OzLabs/hebrew-wiki-articles huggingface dataset:
חיים בר לפקין

חיים בר לפקין (1872 - 4 ביוני 1956) היה סוחר עתיקות ומראשי הקהילה היהודית בירושלים שלפני קום המדינה.

== קורות חיים ==
חיים לפקין נולד בחברון, ילד רביעי להוריו יצחק לפקין (הידוע בכינוי "אבו באסל"), בונה שכונות שערי ירושלים ואהל שלמה, מן השכונות היהודיות הראשונות של ירושלים מחוץ לחומה, ואיטה טוייבה (לבית שמרלינג).

בגיל שש עשרה נישא לגלה שלנק בתו של יוחנן צבי שלנק מראשי כולל הו"ד. לזוג נולדו שבעה ילדים: חנה צביה (1892–1918), פרידה (1894–1978), מרדכי אברהם (1896–1979), שלמה (1899–1973), צבי (1902–1965), יונה (1904–1960) ואדם (1914–1936).<ref>לקוח מעץ המשפחה שכתב נכדו יעקב לפקין.</ref>

לאחר נישואיו עבר להתגורר בעיר העתיקה בירושלים והחל לעסוק במסחר. תחילה סחר בתוצרת חקלאית, ואחר כך עבר לסחר עתיקות והרחיב את מסחרו לזירה הבינלאומית. לפקין רכש מטבעות שנמצאו באתרים עתיקים ומכר אותן למוזיאונים ברחבי העולם, ביניהם המוזיאון הבריטי.<ref>בין השאר מכר למוזיאון הבריטי רבע שקל מתקופת המרד הראשון, מטבע יחיד מסוגו בעולם.</ref> היו לו קשרים מקצועיים ואישיים עם ליאופולד המבורגר,<ref></ref> אבי הנומיסמטיקה היהודית. כמו כן היה לו חלק נכבד בתפוצת הגניזה הקהירית. לצורך עסקיו נסע לאירופה לעיתים קרובות.

בתחילת המאה העשרים עבר חיים לפקין עם משפחתו לבית בשכונת נחלת שבעה, שהוריש חותנו יוחנן צבי שלנק. מאוחר יותר עבר עם משפחתו לבית בשכונת אהל שלמה. לאחר שבנו הצעיר אדם נהרג ב-1936 עבר עם אשתו להתגורר בתל אביב, קרוב לבניו שלמה וצבי. לאחר פטירתו נטמן בבית העלמין קריית שאול.

== פעילות ציבורית ==
לפקין טיפח אוסף פרטי של מטבעות יהודיים עתיקים, אותו הוריש לבית הנכות בצלאל בירושלים אותו ניהל מרדכי נרקיס.<ref>להספד שכתב על לפקין מרדכי נרקיס ראה הארץ, 16 ביולי 1956, עמ' 6.</ref> כשנפתח מוזיאון ישראל ב־1965, עבר האוסף של לפקין אליו.

לפקין, מעשירי ירושלים, נכנס לפעילות ציבורית עם פרוץ מלחמת העולם הראשונה, משפשה רעב בעיר. הוא היה חבר ב"וועד הרעב," עזר ברכישת וחלוקת מזון לתושבים, והיה בין מנהלי ומחלקי כספי הסיוע שהגיעו מיהדות ארצות הברית. כשארתור רופין הגיע לארץ עם כספי תמיכה מהתנועה הציונית, לפקין נסע איתו לחורן שבירדן, ובעזרת קשריו המסחריים עם שייחים אזוריים קנה בכספים אלה חיטה בעבור היישוב היהודי בארץ. אחרי המלחמה נבחר למועצת העיר ירושלים, כאחד הנציגים היהודים.

לפקין וגלה אשתו תרמו בקביעות למוסדות צדקה שתמכו בנזקקים.

==הערות שוליים==

קטגוריה:אנשי היישוב ילידי הארץ
קטגוריה:משפחת ליפקין (פעלז)
קטגוריה:משפחת שמרלינג
קטגוריה:סוחרי עתיקות
קטגוריה:פעילי ציבור ישראלים
קטגוריה:נחלת שבעה: אישים
קטגוריה:תל אביב-יפו: אישים
קטגוריה:אישים הקבורים בבית הקברות קריית שאול
קטגוריה:חברי מועצת העיר ירושלים
קטגוריה:נדבנים ישראלים
קטגוריה:ישראלים שנולדו ב-1872
קטגוריה:ישראלים שנפטרו ב-1956
מרצדס-בנץ EQT קונספט

מרצדס-בנץ EQT קונספט (באנגלית: Mercedes-Benz EQT Concept) היא מכונית קונספט חשמלית במרכב מיניוואן, בעלת שבעה מקומות<ref></ref>, שנחשפה על ידי מרצדס-בנץ במאי 2021<ref></ref>.

== עיצוב ==
העיצוב החיצוני מציג שפת עיצוב חדשה של מרצדס-בנץ<ref></ref>, הפגוש שייך למשפחת EQ, פנסיים אחורים וקדמיים חדשים מלד. העיצוב הפנימי כמעט ולא שונה משאר דגמי מרצדס-בנץ החשמליים, אך הוא מציג מרווח גדול מאוד<ref></ref>, ואפשרות לקפל את המושבים האחוריים.

== מפרט טכני ==
מרצדס לא מספקת פרטים רבים על מערכת ההנעה<ref></ref>. מנוע חשמלי המספק כ-101 כ"ס עם סוללת ליתיום-יון בקיבולת 45 קוט"ש המספקת טווח נסיעה חשמלי של 265 ק"מ.

== קישורים חיצוניים ==

* 

== הערות שוליים ==

EQT
קטגוריה:מכוניות חשמליות
קטגוריה:מיניוואנים
קטגוריה:מכוניות קונספט
קטגוריה:דגמי מכוניות שהושקו ב-2021
Ḿ

M עם [[סימן הטעמה עילי בDoulos SIL]]
Ḿ, ḿ (M-אקוטי) היא אות בסינית פין-יין. בפין-יין סיני ḿ הוא הטון הינגפינג (阳平, טון עולה גבוה) של "m". 

האות הייתה בשימוש גם בגרסאות ישנות של האלפבית הסורבי ובפולנית עתיקה יותר.

באות זו משתמשים גם באלפבית הבוביי, שפה מגינאה המשוונית.

== מיפוי תווים ==
{| class="wikitable"
!ערכת
! יוניקוד
|-
| אות גדולה Ḿ
| U + 1E3E
|-
| אות קטנה ḿ
| style="text-align:center;" | U + 1E3F
|}

M
קטגוריה:סימנים דיאקריטיים
תחנת אלכסנדרובסקי סאד

תחנת אלכסנדרובסקי סאד (ברוסית: Александровский сад) היא תחנה סופית של הרכבת התחתית של מוסקבה בקו פיליובסקאיה.

התחנה ממוקמת ברובע ארבאט וקרויה על שם גן אלכסנדר.

תחנת אלכסנדרובסקי סאד נפתחה ב-15 במאי 1935, והיא נפתחה כחלק מהקטע הראשון במטרו של מוסקבה.

עד 24 בדצמבר 1946 התחנה נקראה "אוליצה קומינטרנה", עד 5 בנובמבר 1990 נקראה "קלינינסקאיה", וב-1990 לכמה ימים קיבלה את השם הרשמי "ווזדויז'נקה"<ref>https://um.mos.ru/houses/stantsiya_metro_aleksandrovskiy_sad/</ref>.

== גלריה ==
<gallery mode="packed" heights="140px">
קובץ:AlSad vest2.jpg|לובי התחנה בבניין הספרייה הממלכתית של רוסיה 
קובץ:Воздвиженка 1, вход в станцию метро находится в доме.jpg|הכניסה לתחנה ברחוב ווזדויז'נקה 1
</gallery>

== קישורים חיצוניים ==

== הערות שוליים ==

אלכסנדרובסקי סאד
Just Dance 2022

Just Dance 2022 (בעברית: רק לרקוד 2022) הוא משחק ריקוד, המיוצר ומשווק על ידי חברת יוביסופט כחלק מסדרת המשחקים "Just Dance". שם הסדרה מבוסס על השיר של ליידי גאגא, בעל אותו השם - "Just Dance".

המשחק הוכרז רשמית ב-12 ביוני 2021, בה פורסם כי תאריך צאתו יהיה ב-4 בנובמבר באותה השנה, בדומה לשאר ההוצאות של המשחקים הנוספים.<ref></ref><ref></ref>

== מצבי משחק ותכונות ==
* Just Dance Controller - אפליקציה ל-iOS ואנדרואיד שבה הטלפון החכם משמש כשלט וניתן להשתמש בה עד 6 אנשים בו זמנית.
* Just Dance Unlimited - כ-700 שירים מכל משחקי הסדרה הקודמים. שירות זה זמין רק לקונסולות תקופת הדור השמיני ובתשלום אך עם קניית המשחק מתקבל חודש ניסיון חינם.

== רשימת השירים ==
להלן רשימת השירים שנכללים בגרסת 2022 של המשחק:<ref></ref>
{| class="wikitable sortable" style="text-align:center;"
! scope="col" |שיר
! scope="col" | אמן
! scope="col" |שנה
|-
|"À la Folie"
|ג'וליאן גרנל ולנה סיטואטיונס
|2021
|-
|"Baianá"
|בקרמט
|2019
|-
| "Believer"
| אימאג'ין דראגונז
| 2017
|-
|"Black Mamba"
|אספה
|2020
|-
|"Boombayah"
|בלאקפינק
|2016
|-
|"Boss Bitch"
|סקרלט קלאו (התפרסם על ידי דוג'ה קאט)
|2020
|-
|"Build a Bitch"
|בלה פורץ'
|2021
|-
|"Buttons"
|הפוסיקט דולז בשיתוף סנופ דוג
|2006
|-
|"Chacarron Macarron"
|אל צ'ומבו
|2005
|-
|"Chandelier"
|סיה
|2014
|-
|"China"
| אנואל AA, דדי יאנקי, קרול ג'י, אוזונה וג'יי באלווין
| 2019
|-
|"Don't Go Yet"
|קמילה קביו
|2021
|-
|"Flash Pose"
|פבלו ויטאר בשיתוף צ'ארלי XCX
|2019
|-
|"Freed from Desire"
|גאלה
|1996
|-
|"Funk"
| מייגן טריינור
| 2020
|-
|"Girl Like Me"
|בלאק אייד פיז ושאקירה
|2020
|-
|"Good 4 U"
|אוליביה רודריגו
|2021
|-
|"Happier Than Ever"
|בילי אייליש
|2021
|-
|"Human"
|שבדיאליזה
|2016
|-
|"I'm Outta Love"
|אנסטייז'ה
|2000
|-
|"Jerusalema"
|מאסטר קייג'י בשיתוף נומצבו זקודה
|2019
|-
|"Jopping"
|סופראם
|2019
|-
|"Judas"
|ליידי גאגא
|2011
|-
|"Koi"
|גן חושינו
|2016
|-
| "Last Friday Night (T.G.I.F.)"
| קייטי פרי
| 2011
|-
|"Level Up"
| סיארה
| 2018
|-
|"Levitating"
|דואה ליפה
|2020
|-
|"Love Story (Taylor's Version)"
|טיילור סוויפט
|2021
|-
|"Mood"
|24kGoldn בשיתוף איאן דיור
|2020
|-
|"Mr. Blue Sky"
|The Sunlight Shakers (התפרסם על ידי Electric Light Orchestra)
|1978
|-
|"My Way"
|דומינו סיינטס
|2021
|-
|"Nails, Hair, Hips, Heels"
| טודריק הול
| 2019
|-
|"Pop/Stars"
|K/DA בשיתוף מדיסון ביר, וג'אירה בארנס
|2018
|-
|"Poster Girl"
|זארה לארסון
|2021
|-
|"Princess"
|ג'אם הייסו
|2009
|-
|"Rock Your Body"
|ג'סטין טימברלייק
|2003
|-
|"Run the World (Girls)"
| ביונסה
| 2011
|-
|"Save Your Tears (Remix)"
|דה ויקנד ואריאנה גרנדה
|2021
|-
|"Shoutout"
|ליזה פק
|2021
|-
|"Smalltown Boy"
|ברונסקי ביט
|1984
|-
|"Stop Drop Roll"
|איו אנד תיאו
|2021
|-
|"Sua Cara"
|מייג'ור לייזר בשיתוף אניטה ופבלו ויטאר
|2017
|-
|"Think About Things"
|דאדי פרייר (דאדי ו-Gagnamagnið)
|2020
|-
|"Waterval"
|K3
|2021
|-
|"You Can Dance"
|צ'ילי גונזלס
|2010
|-
|"You Make Me Feel (Mighty Real)"
|סילבסטר
|1978
|}

== קישורים חיצוניים ==
* 

== הערות שוליים ==

קטגוריה:משחקי Xbox Series X/S
קטגוריה:משחקי Xbox One
קטגוריה:משחקי נינטנדו סוויץ'
קטגוריה:משחקי פלייסטיישן 5
קטגוריה:משחקי פלייסטיישן 4
קטגוריה:משחקי וידאו משנת 2021
קטגוריה:Just Dance (סדרת משחקי וידאו)
קטגוריה:משחקי וידאו שפותחו בצרפת
יאיר הירש

יאיר הירש (נולד ב-26 במרץ 1976) הוא מנהל ישראלי, שימש מנכ"ל משרד הפנים ומכהן כמנכ"ל חברת אלומה קרן תשתיות (2020) בע"מ.

==ביוגרפיה==
הירש גדל בחיפה ולמד בישיבת בני עקיבא נתיב מאיר בירושלים וישיבת ההסדר שבות ישראל. הוא שירת בצה"ל כקצין בסדיר ובהמשך שירת במילואים כמפקד פלוגה ומפקד גדוד בחטיבת החרמון, הוא קודם לדרגת אלוף-משנה ושירת כרמ"ט חטיבה 11. במלחמת חרבות ברזל הצטרף ליצחק בן בשט ולחם עם יחידת הניוד 444.

הירש בוגר תואר ראשון ושני במשפטים מאוניברסיטת בר-אילן. כיהן כמנכ"ל בשתי חברות בנות בתחום המזון בקבוצת ליימן שליסל וכסמנכ"ל התפעול בקבוצת התקשורת של איש העסקים שלמה בן-צבי שכללה בין היתר את מקור ראשון, ואת החינמון ישראלי. באוגוסט 2007, פוטר מתפקידו לאחר כישלון השקת החינמון "ישראלי".

בשנים 2015–2019 כיהן כראש מטה שרת המשפטים איילת שקד. לאחר סיום תפקידו כראש מטה חזר לתחום העסקי ושימש מנכ"ל בפועל בחברת KCR המתמחה בניהול חברות שנקלעו לקשיים תזרימיים תחת נאמן בית המשפט. בנוסף כמרכז ומוביל מדיניות ופיתוח עסקי בחברות ביטחוניות. כמו כן שימש מנכ"ל חברת משק אחיה.

לאחר הקמת ממשלת ישראל השלושים ושש ב-2021 מונה למנכ"ל משרד הפנים שבראשות איילת שקד. עם כניסתו לתפקיד, מאחר שהוא מתגורר במאחז קידה במבנה שמעמדו התכנוני לא הוסדר, חתם הירש על הסדר למניעת ניגודי עניינים, בו התחייב להימנע מטיפול בנושאים הקשורים למאחז קידה ובנושאים הקשורים למקבצי בנייה שאינם מוסדרים באופן חוקי ונמצאים בתחום יהודה ושומרון, אלא באישור היועץ המשפטי של המשרד. ב-20 ביולי היועץ המשפטי לממשלה, אביחי מנדלבליט, הורה לנציבות שירות המדינה לבחון מחדש את מינויו של הירש למנכ"ל משרד הפנים, לאחר שהתברר שקיים צו הריסה נגד ביתו במאחז קידה, ולא צו להפסקת עבודות כפי שטען תחילה. בהמשך קבע מנדלבליט שניתן לאשר את מינויו של הירש למרות קיומו של צו ההריסה.

באוגוסט 2023 פורסם שהירש מונה למנכ״ל אלומה קרן תשתיות (2020) בע"מ, הנסחרת בבורסה לניירות ערך בתל אביב.

== חיים אישיים ==
הירש נשוי ואב לשבעה, מתגורר במאחז קידה.

== קישורים חיצוניים ==
* 

== הערות שוליים ==

קטגוריה:פעילי הבית היהודי
קטגוריה:מנכ"לי משרד הפנים
קטגוריה:יועצים פוליטיים ישראלים
קטגוריה:אלופי-משנה בצה"ל
קטגוריה:תושבי מאחזים
קטגוריה:מועצה אזורית מטה בנימין: אישים
קטגוריה:בוגרי אוניברסיטת בר-אילן: משפטים
קטגוריה:בוגרי ישיבות הסדר
קטגוריה:בוגרי ישיבת נתיב מאיר
קטגוריה:ישראלים שנולדו ב-1976
קטגוריה:חיילי צה"ל במלחמת חרבות ברזל
Rise (שיר של ג'ונאס בלו)

"Rise" הוא סינגל של הדי ג'יי והמפיק המוזיקלי הבריטי ג'ונאס בלו, בהשתתפות צמד הפופ-ראפ האמריקאי ג'ק & ג'ק . הסינגל, שיצא ב-25 במאי 2018, מופיע באלבום הראשון של ג'ונאס בלו, Blue, ובאלבום הראשון של ג'ק & ג'ק, A Good Friend Is Nice.

חידוש לשיר בהשתתפות להקת הבנות הקוריאנית-יפנית Iz*One יצא ב-9 במרץ 2019.<ref name="Iz*One"></ref>

== וידאו קליפ ==
הווידאו קליפ הרשמי של השיר, שצולם ברחבי ליסבון שבפורטוגל, עלה ליוטיוב ב-15 ביוני 2018.<ref></ref> הווידאו קליפ היה מועמד בקטגוריית "קליפ בריטי" בפרסי המוזיקה הבריטית לשנת 2019.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה ×4
|280,000
|-
!בלגיה (BEA)
|פלטינה
|40,000
|-
!ברזיל (Pro-Música Brasil)
|זהב
|20,000
|-
!קנדה (Music Canada)
|פלטינה
|80,000
|-
!דנמרק (IFPI Denmark)
|פלטינה
|90,000
|-
!צרפת (SNEP)
|פלטינה
|200,000
|-
!גרמניה (BVMI)
|פלטינה
|400,000
|-
!איטליה (FIMI)
|פלטינה
|50,000
|-
!מקסיקו (AMPROFON)
|זהב
|30,000
|-
!הולנד (NVPI)
|פלטינה
|80,000
|-
!ניו זילנד (RMNZ)
|פלטינה
|30,000
|-
!פורטוגל (AFP)
|פלטינה
|10,000
|-
!ספרד (PROMUSICAE)
|זהב
|20,000
|-
!שוודיה (GLF)
|פלטינה
|8,000,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|זהב
|500,000
|-
! colspan="3" |סטרימינג
|-
!יפן (RIAJ)
|כסף
|30,000,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" |ברחבי העולם
| 25 במאי 2018
|הורדה דיגיטלית • הזרמת מוזיקה
|פוזיטיבה • וירג'ין EMI
|<ref name="iTunes"></ref>
|-
! scope="row" | ארצות הברית
| 3 ביולי 2018
| רדיו להיטים עכשוויים
|קפיטול
|<ref></ref>
|-
! scope="row" |גרמניה
| 3 באוגוסט 2018
|תקליטור
|וירג'ין EMI
|<ref name="jpc"></ref>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:סינגלים מ-2019
קטגוריה:שירי ג'ונאס בלו
קטגוריה:שירים באנגלית
קטגוריה:שירים שנכתבו על ידי ג'ונאס בלו
הבחירות הכלליות בבריטניה 1880

הבחירות הכלליות בבריטניה 1880 התרחשו ב-31 במרץ–27 באפריל 1880. במהלך הבחירות ניצחה המפלגה הליברלית את המפלגה השמרנית שעד אותה העת הנהיגה את הממשלה. ראש הממשלה השמרני בנג'מין דיזראלי הפסיד במהלך הבחירות אך יריבו, ספנסר קומפטון קוונדיש הליברלי, לא נבחר לראש הממשלה במקומו. למעשה, קוונדיש והרוזן השני מגראנוויל (חבר בית הלורדים) שניהם תמכו בשיבתו של ויליאם גלאדסטון לראשות הממשלה לקדנציה שנייה. הבחירות הללו סימנו את סיום הקריירה הפוליטית ארוכת השנים של ד'יזראלי וזה פרש מהפוליטיקה זמן קצר לאחר הבחירות ונפטר שנה מאוחר יותר. היו אלו הבחירות הלפני אחרונות בהן השיגה מפלגה אחת יותר מ-50% מקולות הבוחרים. הבחירות האחרונות שבהן היה מצב שכזה היו בחירות 1931.

הבחירות עמדו בסימן משבר שפל כלכלי שאפף מעל בריטניה מאז 1878 והיו חלק מ'השפל הארוך' שהתחיל במסגרת המשבר הפיננסי של 1873. מתוך 652 המושבים בבית הנבחרים הבריטי; המפלגה הליברלית ניצחה ב-352 מושבים, המפלגה השמרנית ניצחה ב-237 מושבים ומפלגת "שלטון הבית" שדגלה בלאומיות אירית בראשותו של ויליאם שאו, ניצחה ב-63 מושבים.

== תוצאות לפי מפלגה ==
{| class="wikitable"
|+
!המפלגה
!מנהיג המפלגה
!מספר קולות
!מספר מושבים
|-
|המפלגה הליברלית
|ספנסר קומפטון קוונדיש
|1,836,423 (54.7%)
|352
|-
|המפלגה השמרנית
|בנג'מין דיזראלי
|1,426,351 (42.5%)
|237
|-
|מפלגת 'שלטון הבית'
|ויליאם שאו
|95,535 (2.8%)
|63
|}

== קישורים חיצוניים ==

* [http://self.gutenberg.org/articles/eng/United_Kingdom_general_election,_1880 הבחירות הכלליות בבריטניה 1880], פרויקט גוטנברג

קטגוריה:1880
1880
טל גן צבי

טל גן צבי (נולד ב-31 במאי 1981) כיהן כראש הסגל של ראש ממשלת ישראל נפתלי בנט ויועצו מאז 2013.

==ביוגרפיה==
גן־צבי נולד בחיפה. למד בישיבת נתיב מאיר, במכינה קדם-צבאית בני דוד, ושירת שלוש שנים ביחידת אגוז. לאחר סיום שירותו למד שנתיים נוספות בעלי. למד לתואר שני במשפטים לבוגרי כלכלה ומינהל עסקים בבר-אילן.

בבחירות לרשויות המקומיות בישראל ב-2008, שימש מנהל השטח בקמפיין של ניר ברקת לראשות העיר ירושלים. לאחר שניצח ברקת, מונה לעוזרו האישי.

ב-2013 הצטרף לצוות של שר הכלכלה נפתלי בנט, ומונה לראש לשכתו. ב-2015 מונה לראש המטה שלו כשר החינוך. כן ניהל את כל מערכות הבחירות בהן השתתף בנט. בנוסף, לאורך שנים מיין את הליכי הקבלה של האישים השונים עבור בנט במפלגות הבית היהודי, הימין החדש וימינה, וכן קיים קשרים עם גורמים פוליטיים רבים. גן צבי משמש כחבר דירקטוריון קרן קיימת לישראל.

לאחר הבחירות ב-2021, ניהל את המשא ומתן הקואליציוני להקמת ממשלת ישראל השלושים ושש מטעם ראש הממשלה נפתלי בנט. לאחר הקמת הממשלה, מונה לראש הסגל. במסגרת תפקידו היה אמון על גיבוש האסטרטגיה המדינית של בנט ויישומה המעשי. ב-23 במאי 2022 הודיע על כוונתו לפרוש מתפקידו.

==חיים אישיים==
גן צבי נשוי לנגה (לבית ארליכמן), אב לחמישה ומתגורר במצפה אילן.

== קישורים חיצוניים ==
* [https://www.inn.co.il/news/424499 המושך בחוטים - מי עומד מאחורי האיחוד בימין], ערוץ 7, 16 בינואר 2020
* 
* 
* אמיר אטינגר, [https://www.israelhayom.co.il/news/politics/article/11182102 איש סודו של בנט ששמר עליו מימין], ישראל היום, 23 במאי 2022
* 

==הערות שוליים==

קטגוריה:ראשי הסגל בלשכת ראש הממשלה
קטגוריה:בוגרי ישיבת נתיב מאיר
קטגוריה:בוגרי מכינה קדם-צבאית בני דוד
קטגוריה:בוגרי אוניברסיטת בר-אילן: משפטים
קטגוריה:בוגרי אוניברסיטת בר-אילן
קטגוריה:דירקטורים ישראלים
קטגוריה:חברי דירקטוריון קרן קיימת לישראל
קטגוריה:לוחמי חטיבת גולני
קטגוריה:חיפה: אישים
קטגוריה:יישובים דתיים ישראליים: אישים
קטגוריה:יישובים קהילתיים: אישים
קטגוריה:מועצה אזורית מנשה: אישים
קטגוריה:ישראלים שנולדו ב-1981
תחנת טגנסקאיה (קו קולצביה)

תחנת טגנסקאיה (ברוסית: Таганская) היא תחנת הרכבת התחתית של מוסקבה בקו קולצביה.

התחנה ממוקמת ברובע טגנסקי וקרויה על שם כיכר טגנסקאיה .

תחנת טגנסקאיה נפתחה ב-1 בינואר 1950, והיא נחשבת לאתר מורשת של רוסיה<ref>https://um.mos.ru/houses/stantsiya-metro-taganskaya-koltsevaya/</ref>. כשנפתחה, התחנה הייתה התחנת רכבת תחתית הכי נמוכה במטרו של מוסקבה, והיא שמרה על שיא זה עד 1958 (עומק התחנה 53 מטרים מתחת לפני הקרקע).

התחנה מקושרת במעבר עם תחנה בשם זהה בקו טגנסקו-קרסנופרסננסקאיה.

== גלריה ==
<gallery mode="packed" heights="140px">
קובץ:Taganka 11.05.2008.jpg|לובי התחנה 
קובץ:Moscow metro Taganskaya-Koltesvaya vestibule 2022-01 01.jpg|לובי ביניים
</gallery>

== קישורים חיצוניים ==

== הערות שוליים ==

טגנסקאיה
פסגת איוורסן

פסגת איוורסן (באנגלית: Iversen Peak) היא פסגה ברכס אוהיו, בהרי הורליק, בארץ מרי בירד שבאנטארקטיקה.

הפסגה ממוקמת 4.8 קילומטרים מזרחית - צפון-מזרחית מפסגת אורבאנאק, שבקצה הצפון מזרחי של רכס אוהיו.

גובהה של פסגת איוורסן 1,897 מטרים מעל פני הים; פסגת איוורסן היא הפסגה ה-1,945 בגובהה באנטארקטיקה.

== היסטוריה ==
=== גילוי ומיפוי הפסגה ===
הפסגה נסקרה לראשונה על ידי משלחת חציית הרי הורליק (Horlick Mountains Traverse party) מטעם התוכנית האנטארקטית של ארצות הברית בדצמבר 1958 (בקיץ האנטארקטי).

=== מקור השם ===
שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של פרד איוורסן (Frede Iversen), פיזיקאי חוקר יונוספרה, בתחנת בירד בשנת 1960.

== לקריאה נוספת ==
<div class="mw-content-ltr">• Faure, Gunter & Mensing, Teresa. (2011), [https://www.researchgate.net/publication/278701611_Horlick_Mountains Horlick Mountains]; doi:10.1007/978-90-481-9390-5_7</div>

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA180&lpg=PA180&dq=%22Blackwall+Glacier%22&source=bl&ots=PEmilYyj1D&sig=CIxptqhTTGBQU2pvFUWJkYoxNT8&hl=en&sa=X&ved=0ahUKEwiw4uffytjZAhUnIsAKHURpAHsQ6AEIOTAE#v=snippet&q=%22Iversen%20Peak%22&f=false The Transantarctic Mountains: Rocks, Ice, Meteorites and Water], P 201, 216</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:7413 פסגת איוורסן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=127003 פסגת איוורסן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6997&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת איוורסן] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=7413&fid=antgeo_112 תצלום לוויין של אזור פסגת איוורסן]
* [https://www.meteoblue.com/en/weather/current/iversen-peak_antarctica_6635538 מזג אוויר נוכחי עדכני בפסגת איוורסן] (לרבות זמני שקיעת/זריחת שמש/ירח עדכניים)
** [https://www.meteoblue.com/en/weather/14-days/iversen-peak_antarctica_6635538 תחזית מזג אוויר עדכנית ארוכת טווח עבור פסגת איוורסן]
** [https://www.meteoblue.com/en/weather/historyclimate/weatherarchive/iversen-peak_antarctica_6635538 נתוני מזג אוויר היסטוריים עבור פסגת איוורסן]
** [https://www.meteoblue.com/en/weather/archive/yearcomparison/iversen-peak_antarctica_6635538 סטטיסטיקות מזג אוויר עבור פסגת איוורסן]

== הערות שוליים ==

איוורסן
אברהם מרדכי וינשטוק

אברהם מרדכי (מוטי) וינשטוק (נולד בט"ו בשבט ה'תשמ"ד, 19 בינואר 1984) הוא איש תקשורת וסופר חרדי. משמש כעורך בעיתון בקהילה.

== ביוגרפיה ==
נולד בירושלים ליאיר וינשטוק למשפחה ותיקה מחסידות לעלוב, (סבו, הרב שלמה מנחם וינשטוק, היה נכדו של רבי דוד צבי שלמה בידרמן מלעלוב) ולזהבה לבית קלירס, נכדתו של הרב אשר פריינד, סבתו היא המשוררת שפרה וינשטוק אשכול.

וינשטוק הוא בוגר ישיבת מיר.

וינשטוק עבד במכון המאור בין השנים 2003 ועד 2009 בכתיבת ועריכת פירוש 'ושננתם' על התלמוד בבלי. עם הקמת עיתון המבשר בשנת 2009 הצטרף וינשטוק אל העיתון כחבר מערכת המוסף התורני.

בשנת 2013 עבר וינשטוק אל עיתון בקהילה והחל לערוך את המוסף התורני 'תבונות' שיצא לאור במשך 3 שנים.

בנובמבר 2016 החל וינשטוק לערוך את המגזין בעיתון בקהילה, לצד טורים וכתבות שהוא מפרסם שם בקביעות. במסגרת הכתיבה בבקהילה הוא עוסק בעיקר בנושאים היסטוריים לצד סיפורי פרוזה.

לצד הכתיבה העיתונאית, הוא עוסק בעריכה תורנית ובין השאר ערך את הספרים 'פניני מהרא"ל צינץ' על ספר התהילים, ואת הספר 'רב פעלים' על הרב נתן צבי קניג ראש כולל ברסלב בבני ברק.

וינשטוק נשוי, מתגורר בבית שמש ואב לשבעה ילדים.

== קישורים חיצוניים ==
* [https://ch10.co.il/news/849427/ עורך המגזין שהמילים “אני הבן של…” פתחו לו כבר הרבה שערים] באתר חרדים 10
* 

אברהם מרדכי
קטגוריה:בוגרי ישיבת מיר (ירושלים)
קטגוריה:סגל בקהילה
קטגוריה:אנשי תקשורת ישראלים
קטגוריה:סופרים חרדים ישראלים
קטגוריה:עורכי עיתונים ישראלים
קטגוריה:בית שמש: אישים
קטגוריה:ישראלים שנולדו ב-1984
שערי הברזל II

שערי הברזל II (ברומנית: Porțile de Fier II ובסרבית: Хидроелектрана Ђердап II) – תחנת כוח הידרואלקטרית על נהר הדנובה בגבול שבין רומניה ובין סרביה (בעבר יוגוסלביה) בעלת יכולת מובנית לייצר 500 מגה-ואט חשמל. התחנה היא בבעלות משותפת רומנית-סרבית, והחשמל מחולק בצורה שווה בין שתי המדינות.

מאגר המים, שנוצר אחרי הקמת סכר בגובה 34 מטרים, מכיל 600,000,000 מטרים מעוקבים מים ושטחו 5.200 הקטרים.

שערי הברזל II נבנתה לאחר השלמת שערי הברזל I, במורד הדנובה, במרחק של כ-80 קילומטרים.

==קישורים חיצוניים==

* [https://www.historia.ro/sectiune/general/articol/secretele-barajului-portile-de-fier-cum-a-fost-domolita-forta-vijelioasa-a-dunarii-imagini-spectaculoase-de-la-construirea-gigantului-pus-in-calea-apelor Secretele barajului Porţile de Fier: cum a fost domolită forţa vijelioasă a Dunării] 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תחנות כוח הידרואלקטריות
קטגוריה:רומניה: אנרגיה
קטגוריה:סרביה: אנרגיה
קטגוריה:אירופה: סכרים
קווינסי דובי

קווינסי דובי (באנגלית: Quincy Douby; נולד ב-16 במאי 1984) הוא כדורסלן אמריקאי המשחק בעמדות הקלע והסנטר.

== קריירה ==
קווינסי דובי גדל בקוני איילנד. הוא התחיל לשחק כדורסל עוד בהיותו בבית הספר. באחד המשחקים הוא קלע 63 נקודות, שיא בית הספר עד היום. לאחר סיום בית הספר הוא למד באוניברסיטת ראטגרס והוביל את קבוצתו לניצחון בחצי גמר הליגה עם 35 נקודות. הוא המשיך לשחק בקבוצתו עד לשנת 2006.

בדראפט 2006 קווינסי דובי נבחר על ידי סקרמנטו קינגס ושיחק בקבוצה במשך שלוש עונות. באביב 2009 הוא חתם לחודש בטורונטו רפטורס, אך חוזה לא חודש. קווינסי דובי חתם בדרושפאקה וסיים עונת 2009/2010 כשיאן הנקודות של הליגה הטורקית בכדורסל עם ממוצע של 23.6 נקודות למשחק.

בשנת 2010 קווינסי דובי עבר לליגה הסינית בכדורסל. בינואר 2013 הוא קלע במשחק הליגה 75 נקודות (באותו משחק חברו לקבוצה צ'ארלס גיינס קלע 45 נקודות) וקבע שיא של הליגה. למרות ההצלחה, דובי עבר לשחק בלבנון ועם קבוצתו החדשה הגיע לחצי גמר של גביע אלופות אסיה.

בהמשך הקריירה דובי המשיך להחליף קבוצות בתדירות גבוהה ושיחק בטורקיה, ארצות הברית ולבנון. בשנת 2017 קבוצתו הלבנונים זכתה בגביע אלופות אסיה.

במהלך הקריירה הוא זכה במספר תוארים אישיים:
* נבחר לחמישית תחרות גביע אלופות אסיה (2017)
* שחקן מצטיין של משחק אול-סטאר של הליגה הסינית (2011)
* נבחר לחמישית אול-סטאר של הליגה הסינית (2011, 2013)
* קלע מצטיין של הליגה הטורקית (2010)

==קישורים חיצוניים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני מורסיה
קטגוריה:כדורסלני דרושפאקה
קטגוריה:כדורסלני סקרמנטו קינגס
קטגוריה:כדורסלני טורונטו ראפטורס
קטגוריה:כדורסלני אוניברסיטת דרום מיסיסיפי
קטגוריה:אמריקאים שנולדו ב-1984
תחנת קורסקאיה (קו קולצביה)

תחנת קורסקאיה (ברוסית: Курская) היא תחנת הרכבת התחתית של מוסקבה בקו קולצביה.

התחנה ממוקמת ברובע בסמאני וקרויה על שם תחנת הרכבת קורסקי .

תחנת קורסקאיה נפתחה ב-1 בינואר 1950, והיא ממוקמת מתחת לכיכר קורסקוגו ווקזלה.

התחנה מקושרת במעבר עם תחנה בשם זהה בקו ארבטסקו פוקרובסקאיה, ותחנת צ'קלובסקאיה של קו ליובלינסקו-דמיטרובסקאיה<ref>https://101hotels.com/recreation/russia/moskva/infrastructure/metro/kurskaya</ref>.

== גלריה ==
<gallery mode="packed" heights="180px">
קובץ:Северный вестибюль станции метро Курская Кольцевой линии.jpg|לובי צפוני
</gallery>

== קישורים חיצוניים ==

== הערות שוליים ==

קורסקאיה
קונצ'ה

קוֹנָצָ'ה (ביפנית: 粉茶, "תה אבקה") הוא סוג של תה ירוק, המיוצר ביפן. התה מורכב מאבקה ושברי עלים שנותרו לאחר מיונם של עלי תה מהסוגים סנצ'ה או גיוקורו.<ref name="hibikian"></ref><ref name="Driem"></ref>

קונצ'ה הוא זול יותר מאשר סנצ'ה ומוגש לעיתים קרובות במסעדות סושי, שם הוא נקרא אָָגָרי. מכיוון שהוא מורכב מחלקיקים קטנים יותר מסנצ'ה, הוא נחלט מהר יותר וצבע התה כהה יותר. טמפרטורת המים להכנתו צריכה להיות, בהתאם לסוג, 60°C-80°C.<ref name="hibikian" /><ref name="Driem" /><ref name="Heiss"></ref>

מכיוון שאבקה ופסולת מהווים כ-10% מהתה שנקטף, קונצ'ה נמכר בכמויות קטנות.<ref name="hibikian" /> הוא נמכר תחת שמות שונים, למשל, חברת אִיפּוֹדֹו מקיוטו מכנה את הקונצ'ה שלה "האנָקוֹ" (אבק פרחים), וקונצ'ה העשוי מאבקת גיוקורו קרוי לעיתים גיוקורו-קוֹ.<ref name="Driem" />

== הערות שוליים ==

קטגוריה:תה יפני
קטגוריה:יפן: תרבות
כשאתה נשבר

"כשאתה נשבר" הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום הבכורה שלה, סיפור מכור.<ref name=":0"></ref><ref name=":2"></ref> השיר יצא לאור באוקטובר 2004, על ידי חברת התקליטים הד ארצי, כסינגל החמישי והאחרון מתוך האלבום וכסינגל השישי של בוסקילה.<ref name=":0" /><ref name=":2" /> קודם לכן, הוציאה את השיר "חופים" כסינגל מתוך אלבום אחר, ימים של אהבה.<ref></ref>

השיר זכה להצלחה בישראל כאשר הגיע למקום השביעי ברשת ג'.<ref></ref>

== רקע וכתיבה ==
השיר נכתב על ידי אהוד מנור, הולחן על ידי פבלו רוזנברג והופק על ידי יעקב קמחי.<ref name=":0" /> "כשאתה נשבר" הוא בלדת פופ, במסגרתה שרה בוסקילה במערכת יחסים שתלויה בשני הצדדים. כלומר, בוסקילה מתארת מצב בו שני הצדדים צריכים להסתדר אחד עם השני על מנת שהם יישארו יחד.<ref name=":0" />

את "כשאתה נשבר" הוציאה בוסקילה כסינגל האחרון מתוך סיפור מכור, על מנת לעזור בקידום שלו.<ref name=":0" />

== וידאו קליפ והצלחה ==
הווידאו קליפ הרשמי של השיר פורסם ב-23 בפברואר 2014, עשור לאחר צאתו של השיר כסינגל.<ref name=":1"></ref> בתחילת הקליפ, ניתן לראות את בוסקילה מטיילת לבדה בעיר בלילה. לאורכו של הקליפ, ניתן לראות סצנה של גברים היושבים סביב שולחן. הקליפ מתרכז בעיקר בבוסקילה ובאחד מאותם הגברים.<ref name=":1" />

נכון ליוני 2021, מונה הצפיות של הקליפ עומד על למעלה מ-35,000 צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|אוקטובר 2004
|הזרמת מוזיקה • הורדה דיגיטלית
|הד ארצי
|style="text-align:center;"|<ref name=":0" />
|}

== קישורים חיצוניים ==

* [https://www.nli.org.il/he/items/NNL_MUSIC_AL997008754590505171/NLI לדף השיר] באתר הספרייה הלאומית

== הערות שוליים ==

קטגוריה:שירי 2004
קטגוריה:סינגלים מ-2004
קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי מאיה בוסקילה
קטגוריה:סינגלים בהוצאת הד ארצי
דניאל הגרי

דניאל הָגָרִי (נולד ב-14 באוגוסט 1976) הוא קצין צה"ל בדרגת תת-אלוף, המשרת כדובר צה"ל. קודם לכן שימש ראש מספן הים, מפקד שייטת 13, עוזר הרמטכ"ל וראש מחלקת המבצעים של חיל הים.

== ביוגרפיה ==
הגרי נולד וגדל בתל אביב, הבכור מבין שלושה בנים, שאחד מהם הוא האמן בן הגרי, ואח נוסף, יוני הגרי. אביו אילן הוא מעצב גרפי, ובין השאר עיצב את הבול המנציח את יצחק שמיר. אימו, שולה, הייתה מנהלת המכירות והמנויים של התיאטרון הקאמרי עד מותה בשנת 2007. הגרי למד בבית החינוך ע"ש א"ד גורדון ובתיכון עירוני ה' במגמות ביולוגיה ותיאטרון,, והיה חבר בתנועת "השומר הצעיר"<ref></ref>.

הוא התגייס לצה"ל במרץ 1995, והתנדב לשייטת 13. השלים את הכשרת מסלול הלוחם בשייטת, ויצא לקורס קציני חי"ר. בסיום הקורס שב לשייטת ומונה למפקד שלב מכין בהכשרת הלוחם ביחידה. לאחר מכן שירת כסגן מפקד פלגת לוחמים בשייטת, ומפקד יחידת לוחמים בין היתר במהלך מבצע חומת מגן. בשנים 2003–2004 שימש כסגן מפקד גדוד 50 בחטיבת הנח"ל.

בשנת 2007 הועלה לדרגת סגן-אלוף ומונה למפקד פלגת כלי שיט בשייטת 13, ושירת בתפקיד עד שנת 2009. בשנים 2009–2011 שירת כמפקד פלגת ההדרכה בשייטת 13. בשנים 2011–2012 שירת כסגן מפקד שייטת 13. בשנים 2013–2015 שירת כראש לשכת הרמטכ"ל, בני גנץ.

בשנת 2015 הועלה לדרגת אלוף-משנה ומונה לראש מחלקת מבצעים של חיל הים, תפקיד שמילא עד שנת 2017. במאי 2017 מונה לעוזר הרמטכ"ל, גדי איזנקוט, ושירת בתפקיד בין היתר במבצע מגן צפוני, בתפקיד זה שירת עד שנת 2019. ב-31 ביולי 2019 מונה למפקד שייטת 13, תפקיד שבו שירת עד 15 ביוני 2021. על פעילות השייטת בפיקודו הוענק לה אות הערכה מטעם הרמטכ"ל ופרס הרמטכ"ל ליחידות מצטיינות בשנת 2020, וצל"ש הרמטכ"ל ב-16 ביוני 2021. בסיום תפקידו הועלה לדרגת תת-אלוף וב-17 ביוני 2021 נכנס לתפקידו כראש מספן הים.

ב-29 במרץ 2023 מונה לדובר צה"ל<ref></ref>. שירת בתפקיד זה גם במהלך מבצע בית וגן, מבצע מגן וחץ ומלחמת חרבות ברזל, שבה ערך מדי יום תדריך לתקשורת, לרוב בעברית ולעיתים, כאשר הציג מידע חשוב, גם באנגלית.

== חיים אישיים ==
הגרי בעל תואר ראשון בפילוסופיה ותואר שני בדיפלומטיה וביטחון, שניהם מאוניברסיטת תל אביב.

הוא נשוי ואב לארבעה וגר בשרון.

== קישורים חיצוניים ==

* 
* 
* [https://kol-barama.co.il/item/יום-הזיכרון-דובר-צהל-תת-אלוף-דניאל-הגר/ יום הזיכרון - דובר צה”ל תת-אלוף דניאל הגרי בראיון ראשון לתקשורת], קול ברמה, 25 באפריל 2023
* 
* 
* 
* 
* 
* קישור= אבשלום קור, [https://omny.fm/shows/avshalom/84 באופן מילולי במלחמה מס' 84: דניאל הגרי דובר צה"ל], גלי צה"ל, 17.3.2024

פרי עטו:
* דניאל הגרי ומירב צור, [https://www.idf.il/אתרי-יחידות/מרכז-דדו/גיליון-38-עוצמה-ימית/מעיצוב-מערכתי-ועד-לאופרטור-ימי-השתנות-הזרוע-והמרחב-הימי-תא-ל-דניאל-הגרי-ומירב-צור/ מעיצוב מערכתי ועד לאופרטור ימי – השתנות הזרוע והמרחב הימי], בין הקטבים 38, דצמבר 2022

== הערות שוליים ==

קטגוריה:עוזרי הרמטכ"ל
קטגוריה:מפקדי שייטת 13
קטגוריה:ראשי מספן הים
קטגוריה:דוברי צה"ל
קטגוריה:תתי-אלופים בצה"ל
קטגוריה:בוגרי אוניברסיטת תל אביב
קטגוריה:חיילי צה"ל במלחמת חרבות ברזל
קטגוריה:בוגרי תיכון עירוני ה' (תל אביב)
קטגוריה:ישראלים שנולדו ב-1976
דור הררי

דור הררי (נולד ב-31 במרץ 1989) הוא שחקן, רקדן וזמר ישראלי.

== ביוגרפיה ==
הררי גדל בשכונת קרית גנים ברעננה להורים אבי וחניתה הררי. יש לו שני אחים קטנים תאומים.

את שירותו הצבאי עשה הררי כלוחם ביחידת מגלן. הוא לחם במבצע צוק איתן, וגוייס למילואים בתחילת מלחמת חרבות ברזל.

== קריירת משחק ==
הררי פנה ללימודי משחק בגיל 27 בסטודיו יורם לוינשטיין. לאחר מכן, השתתף במחזמר "גבירתי הנאווה" בהבימה.

ב-2016 השתתף בסרט הסטודנטים "זאב מבוית".

ב-2019 שיחק בסרט הילדים "הרפתקה בשחקים". עוד באותה שנה השתתף בסדרה "ביום שהאדמה רעדה" בתפקיד דניאל דאהן.

ב-2020 שיחק בעונה השנייה של הסדרה "תאג"ד" בתפקיד בועז. בנוסף, שיחק בסדרה "לאבד את אליס".

ב-2021 גילם את לירז באומן בסדרת הדרמה "השוטרים" ואת דמותו של מפקד הפלוגה כפיר מועלם בסדרה "המפקדת".

מ-2022 הררי מופיע ב כחלק מ"קבוצת הצעירים" של התיאטרון. במסגרת זו, הוא משחק בהצגות "רינגו" ו"שלום לך ארץ".

ב-2023 שיחק בסרט המוזיקלי "המנצחים".

החל מינואר 2024 הוא מופיע במחזמר "בלוז לחופש הגדול" בתיאטרון בית ליסין.

== עיסוקים נוספים ==
מלבד המשחק, הוא מתופף בהרכב האינדי "Bones Garage" ואף הוציא ארבעה סינגלים ואלבום.

במאי 2024 החל להשתתף בעונה השלישית של התוכנית "רוקדים עם כוכבים" יחד עם הרקדנית והדוגמנית ג'וליה שחר.

== קישורים חיצוניים ==

* 
* 
* 
* 
* 
* 

קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:זמרים-יוצרים ישראלים
קטגוריה:מוזיקאים ישראלים
קטגוריה:זמרים ישראלים
קטגוריה:מתחרי רוקדים עם כוכבים (ישראל)
קטגוריה:לוחמי יחידת מגלן
קטגוריה:ישראלים שנולדו ב-1989
ארון רמסדייל

ארון כריסטופר רמסדייל (באנגלית: Aaron Christopher Ramsdale; נולד ב-14 במאי 1998 בסטוק-און-טרנט שבאנגליה) הוא כדורגלן אנגלי, המשחק בעמדת השוער בקבוצת סאות'המפטון מהפרמייר ליג ובנבחרת אנגליה.

== קריירת מועדונים ==
רמסדייל גדל במחלקות הנוער של בולטון וונדררס ושפילד יונייטד.

ב-31 בינואר 2017 חתם בבורנמות' מהפרמייר ליג. בראשית תקופתו במועדון הושאל רמסדייל לצ'סטרפילד ול-AFC וימבלדון מהליגות הנמוכות באנגליה.

ב-10 באוגוסט 2019 ערך את הופעת הבכורה שלו במדי בורנמות' בפרמייר ליג, בתיקו 1-1 נגד שפילד יונייטד במסגרת המחזור הראשון בליגה. בעונתו הראשונה והיחידה בקבוצה ערך 37 הופעות ליגה.

ב-19 באוגוסט 2020 חתם בשפילד יונייטד, המועדון בו גדל, מהפרמייר ליג. ב-14 בספטמבר 2020 ערך רמסדייל את הופעת הבכורה שלו במועדון, בהפסד 0–2 לוולברהמפטון וונדררס במסגרת המחזור הראשון בליגה. בעונתו הראשונה במועדון ערך 38 הופעות ליגה, ונבחר לשחקן המצטיין של המועדון לעונה זו.

ב-20 באוגוסט 2021 חתם בארסנל על חוזה ארוך טווח. את הופעת הבכורה שלו במדי ארסנל הוא ערך ב-25 באוגוסט במשחק חוץ מול וסט ברומיץ' אלביון במסגרת גביע קארבאו (אנ') ושמר על שער נקי כאשר ארסנל ניצחה בתוצאה 0–6. את הופעת הבכורה שלו בפרמייר ליג במדי ארסנל הוא ערך ב-11 בספטמבר, ושמר על רשת נקייה פעם נוספת כאשר ארסנל ניצחה 1–0 את נוריץ' סיטי באצטדיון האמירויות. בסך הכול בעונתו הראשונה בארסנל ערך רמסדייל 34 הופעות, והצליח לשמור על רשת נקייה 12 פעמים.

== קריירה בינלאומית ==
ב-25 במאי 2021 זומן רמסדייל לראשונה לסגל הנבחרת הבוגרת כחלק מהסגל המורחב הזמני של גארת' סאות'גייט שכלל 33 שחקנים לקראת משחקי יורו 2020 אך הוא נופה מהסגל הסופי שכלל 26 שחקנים בלבד, כאשר השוערים דין הנדרסון, סם ג'ונסטון וג'ורדן פיקפורד הועדפו על פניו. אך ב-15 ביוני כעבור משחק אחד בטורניר לאחר פציעתו של דין עקב פציעתו של הנדרסון הוא זומן לסגל הנבחרת במקומו אך לא שותף במהלך הטורניר. את הופעת הבכורה שלו בנבחרת ערך רמסדייל ב-15 בנובמבר 2021 בניצחון החוץ של נבחרת אנגליה על נבחרת סן מרינו במסגרת מוקדמות מונדיאל 2022 שם שמר על רשת נקייה כשהמשחק הסתיים בתוצאה 0–10.

נכלל בסגל נבחרת אנגליה לטורניר מונדיאל 2022. 

נכלל בסגל נבחרת אנגליה ליורו 2024.

== תארים ==
;ארסנל
* מגן הקהילה: 2023

;נבחרת אנגליה עד גיל 19
* אליפות אירופה בכדורגל עד גיל 19: 2017

;אישיים
* הצלת החודש בפרמייר ליג: מרץ 2023, אפריל 2023

== קישורים חיצוניים ==

== הערות שוליים ==

קטגוריה:שוערי כדורגל אנגלים
קטגוריה:כדורגלנים אנגלים
קטגוריה:כדורגלני שפילד יונייטד
קטגוריה:כדורגלני בורנמות'
קטגוריה:כדורגלני צ'סטרפילד
קטגוריה:כדורגלני וימבלדון
קטגוריה:כדורגלני סאות'המפטון
קטגוריה:כדורגלני נבחרת אנגליה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:כדורגלני ארסנל
קטגוריה:אנגלים שנולדו ב-1998
גרגור קובל

גרגור קובל (בצרפתית: Gregor Kobel; נולד ב-6 בדצמבר 1997 בציריך שבשווייץ) הוא כדורגלן שווייצרי המשחק בעמדת השוער בקבוצת בורוסיה דורטמונד מהבונדסליגה ובנבחרת שווייץ.

== קריירת מועדונים ==
=== הופנהיים ===
קובל גדל במחלקות הנוער של פ.צ. ציריך ושל גראסהופרס ציריך, ובשנת 2014 הגיע אל מחלקת הנוער של הופנהיים מהבונדסליגה. ב-12 באוגוסט 2017 ערך את הופעת הבכורה שלו במועדון, בניצחון 0–1 על רוט-וייס ארפורט במסגרת הסיבוב הראשון של הגביע הגרמני. ב-25 בספטמבר 2018 הוא ערך את הופעתו היחידה בבונדסליגה במדי המועדון, בניצחון 1–3 על הנובר 96 במסגרת המחזור החמישי לעונת 2018/19.

=== ההשאלה לאאוסבורג ===
בחודש ינואר 2019 הושאל קובל לאאוגסבורג מהבונדסליגה. ב-19 בינואר הוא ערך את הופעת הבכורה שלו במועדון, בהפסד 1–2 לפורטונה דיסלדורף במסגרת המחזור ה-18 בליגה. במשך חצי עונה במועדון ערך קובל 16 הופעות ליגה.

=== ההשאלה לשטוטגרט והמעבר הקבוע ===
לקראת עונת 2019/20 הושאל קובל למשך עונה לשטוטגרט מהבונדסליגה השנייה. ב-26 ביולי 2019 ערך את הופעת הבכורה שלו במועדון, בניצחון 1–2 על הנובר 96 במסגרת המחזור הראשון בליגה. במשך תקופת ההשאלה הוא ערך 31 הופעות ליגה, וסייע למועדון לעלות לבונדסליגה.

ב-28 ביולי 2020 עבר קובל לשטוטגרט באופן קבוע, וחתם על חוזה ל-4 עונות במועדון. בעונת 2020/21 ערך 33 הופעות ליגה.

=== בורוסיה דורטמונד ===
ב-31 במאי 2021 חתם קובל על חוזה לחמש עונות בבורוסיה דורטמונד מהבונדסליגה. ב-7 באוגוסט הוא ערך את הופעת הבכורה שלו במועדון, בניצחון 0–3 על ווין ויסבאדן במסגרת המחזור הראשון של הגביע הגרמני. ב-14 באוגוסט הוא ערך את הופעת הבכורה שלו בליגה במדי המועדון, בניצחון 2–5 על איינטרכט פרנקפורט במסגרת המחזור הראשון.

== קריירה בינלאומית ==
ב-13 ביוני 2021 זומן קובל לסגל נבחרת שווייץ לטורניר יורו 2020, בעקבות פציעתו של שוער הנבחרת ג'ונאס אומלין לאחר המשחק הראשון בטורניר.

ב-1 בספטמבר 2021 ערך קובל את הופעת הבכורה שלו בנבחרת, בניצחון 1–2 על נבחרת יוון במשחק ידידות.

נכלל בסגל נבחרת שווייץ לטורניר מונדיאל 2022. נכלל בסגל נבחרת שווייץ ליורו 2024.<ref></ref>

== תארים ==
;אישיים
* נבחרת העונה בבונדסליגה: 2022/23, 2023/24
* נבחרת העונה בליגת האלופות: 2023/24

== קישורים חיצוניים ==

== הערות שוליים ==

קטגוריה:שוערי כדורגל שווייצרים
קטגוריה:כדורגלנים שווייצרים
קטגוריה:כדורגלני הופנהיים
קטגוריה:כדורגלני אאוגסבורג
קטגוריה:כדורגלני שטוטגרט
קטגוריה:כדורגלני בורוסיה דורטמונד
קטגוריה:כדורגלני נבחרת שווייץ
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:שווייצרים שנולדו ב-1997
נועה סלימהוגיץ'

נועה סלימהוגיץ (בבוסנית: Noa Selimhodžić; נולדה ב-15 באוקטובר 2003) היא כדורגלנית ישראלית-בוסנית, המשחקת בעמדת הקשרית בטורבינה פוטסדאם מהבונדסליגה הגרמנית לנשים ובנבחרת ישראל.

== ביוגרפיה ==
הוריה של סלימהוגיץ', דמיר ואלכסנדרה,<ref></ref> הם פליטי מלחמה מבוסניה (חלק מיוגוסלביה לשעבר), שהגיעו לישראל – היכן שנועה נולדה וגדלה, ומתגוררים בנתניה. אחיה הגדול הוא הכדורגלן עדי סלימהוגיץ.

סלימהוגיץ' מחזיקה באזרחות בוסנית בנוסף לאזרחות ישראלית.

== קריירת מועדונים ==
=== נערות ===
מגיל צעיר אהבה לשחק כדורגל, ובכיתה א' החלה לשחק בחוג כדורגל בנתניה. בגיל 8 הצטרפה לקבוצת הילדים של מכבי נתניה ושיחקה שם במשך 5 שנים. כיוון שלפי חוקי ההתאחדות לא-ניתן לבנות בגיל 13 לשחק עם בנים בליגה, בשנת 2014 החלה לשחק במקביל גם בקבוצת הילדות של מכבי בנות עמק חפר. לאחר שנתיים בהן שיחקה במקביל בליגת הילדים וליגת הילדות, הצטרפה ב-2016 לאקדמיה לכדורגל במכון וינגייט והחל מעונת 2016/2017 שיחקה במקביל בקבוצת האקדמיה ששיחקה בליגת העל ובקבוצת הנערות של עמק חפר אליה הצטרפה למשחקים נבחרים. סלימהוגיץ' הייתה באקדמיה במשך 3 שנים.

=== בוגרות ===
בעונת 2019/2020 עזבה את האקדמיה בווינגייט ועברה לשחק בקבוצת הבוגרות של מכבי בנות עמק חפר שעלתה ושיחקה לראשונה בליגת העל.

באוקטובר 2021 חתמה בקבוצה מילאן מהסרייה א' האיטלקית. סלימהוגיץ' התאמנה באופן קבוע עם הקבוצה הבוגרת, אך שולבה מעט, ועל כן נאלצה לשחק בעיקר במשחקי קבוצת הנוער שלה, ה-U19 (עד גיל 19). באחד ממשחקיה בקבוצת הנערות כבשה רביעייה בניצחון 4–0 על ורונה.

ב-27 ביולי 2022 חתמה בקבוצה טורבינה פוטסדאם מהבונדסליגה הגרמנית לנשים.

== קריירת נבחרות ==
בעברה, שיחקה וגם הבקיעה בנבחרות הנערות של ישראל.

ב-21 באוקטובר 2020 ערכה את הופעת הבכורה שלה בנבחרת ישראל לנשים בוגרות בהפסד החוץ 0–4 לדנמרק במסגרת מוקדמות אליפות אירופה בכדורגל נשים 2021, כשעלתה כמחליפה עם פתיחת המחצית השנייה.

== חיים אישיים ==
בשנת 2015 השתתפה בקמפיין של אתנה - המועצה הציבורית לקידום נערות ונשים בספורט, "כשאת עושה ספורט את תמיד מנצחת", לעידוד ילדות ונערות.

בשנת 2018 השתתפה בעונה השישית של תוכנית המציאות "הבנים והבנות" בערוץ הילדים, ונבחרה ל"חביבת הקהל", אך סיימה במקום השני ביחד עם שאר ארבע הבנות שנותרו.

נכללה ברשימת פורבס 30Under30 של כתב העת "פורבס ישראל" לשנת 2022.<ref></ref>

== קישורים חיצוניים ==

* 
* , 2015
* [https://www.netanyanet.co.il/ספורט-נתניה/ספורט-נוער/2285-נועה-סלימהוגיץ גם בנות משחקות כדורגל] באתר נתניה נט, 9 במרץ 2016
* [https://netanya.mynet.co.il/magazine/article/m_204414 על המסך שלנו: נועה סלימהוגיץ סומנה ככוכבת הכדורגל הבאה של ישראל] באתר מיינט נתניה, 8 באוקטובר 2017
* 
* 
* 

== הערות שוליים ==

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות באירופה
קטגוריה:כדורגלנים ישראלים באירופה
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות טורבינה פוטסדאם
קטגוריה:מתחרי הבנים והבנות
קטגוריה:פורבס 30Under30: ישראל
קטגוריה:אישים ממוצא בוסני
קטגוריה:אישים ממוצא יוגוסלבי
קטגוריה:ישראליות שנולדו ב-2003
קטגוריה:ישראלים שנולדו ב-2003
הילד שצייר חתולים

"הילד שצייר חתולים" (ביפנית: 猫 を 描 い た 少年) היא אגדה יפנית, שתורגמה לאנגלית על ידי לפקדיו הרן, ופורסמה בשנת 1898, כאחת מסדרת האגדות היפניות של המוציא לאור הסגאווה טקג'ירו. מאוחר יותר הוא נכלל גם בספר האגדות היפניות של הרן.

הכותרת המקורית בכתב היד של הרן הייתה "אמן החתולים". הדפסתו על נייר רגיל כמו בשאר הסדרות לא נעשתה באישורו של הרן, וספר זה הפך לראשון מתוך חמשת כרכים שקבע הרן שהודפס על נייר קרפ.

== תקציר ==
בכפר קטן גרו חקלאי ואשתו, שתוארו כזוג הגון. היו להם ילדים רבים וכולם היו מוצלחים בחקלאות, למעט הבן הצעיר שהוא היה אמנם אינטליגנט אך קטן ושברירי, ולא מתאים לעבודה קשה. ההורים החליטו שלילד יהיה טוב יותר שהוא יהפוך לכומר, ושלחו אותו להכשרה תחת הכומר הזקן של מקדש הכפר. אף שהילד הצטיין כתלמיד, היה לו הרגל שהוא לא היה יכול לעמוד בפניו, ציור חתולים בכל מקום, כולל בשולי הספרים הקדושים, עמודי המקדש וקירותיו. בעקבות הרגלו המגונה הילד גורש. ובעת שגירשו אמר לו הכומר: "הימנע מלישון במקומות גדולים בלילה."
העכברוש הענק שהובס על ידי החתולים המצוירים
הילד לא רצה לחזור לחווה של אביו מחשש לעונש, ובמקום זאת הוא נסע למקדש בכפר הסמוך בתקווה להתקבל שם כנזיר. הילד לא ידע שכל הנזירים שחיו שם גורשו על ידי חולדה מפלצתית וענקית, ומספר לוחמים נעלמו לאחר שניסו להרוג אותה בלילה.

הילד נכנס למקדש הנטוש והמאובק, מצא מכחול וקצת דיו, וכהרגלו החל לצייר חתולים בכל מקום.

כשהיה עייף, נזכר הילד בדברי הכומר הזקן שלא לישון במקומות גדולים, והוא טיפס לתוך ארון קטן כדי ללכת לישון. במהלך הלילה הוא שמע קולות איומים של צרחות ולחימה. כשהבוקר הגיע והוא סוף סוף יצא החוצה, הוא מגלה את גופת חולדת המפלצת. כשהוא תוהה מה יכול היה להרוג אותה, הוא שם לב שלכל החתולים שלו יש עכשיו דם על הפה. כל אנשי הכפר החלו לכבד אותו על היותו גיבור שהביס את המפלצת, והוא גדל להיות אמן מפורסם.

== מקור ==
סיפור זה היה ידוע מאזורי טוהוקו ועד צ'וגוקו ושיקוקו תחת הכותרת Eneko to Nezumi.<ref></ref> פרשנים מסוימים אומרים שמקורו של הסיפור הוא מאגדות עם מהמאה ה-15.

הוצע כי גרסתו של לפקדיו הרן היא סיפור חדש, ואין לה סיפור יפני מקורי. כך נטען: "במהדורה האנגלית שלו, לפקדיו הרן סיפר סיפור חדש על מגע עם יצורים מרגשים. בסיפור המקורי, הילד הופך לאב המנזר של המקדש לאחר התקרית, אך בגרסת הרן הוא ממשיך להיות אמן בעל שם."<ref name="kufs"></ref>

== קישורים חיצוניים ==

* הקלטת שמע של "הילד שצייר חתולים", פורמטי שמע להורדה וסטרימינג
* 
* [https://www.habama.co.il/Pages/Event.aspx?Subj=9&Area=1&EventID=16618 הצגת הילדים "הילד שצייר חתולים"], בקבוצת תיאטרון אורורה
* [https://www.osimhistoria.com/theanswer/ep73-the-kid-that-drew-cats הילד שצייר חתולים], בפודקאסט "התשובה" עם דורון פישלר

==הערות שוליים==

קטגוריה:ציטוט עם תסריט בשפה זרה (יפנית)
קטגוריה:סיפורים קצרים
התחיה (תנועה ציונית)

התחיה הייתה אגודה אקדמית עברית, הראשונה מבין האגודות בה העברית הייתה שפת הדיבור וההוראה.

התחיה נוסדה בשנת 1910 בווינה בידי ד"ר אברהם חלפן<ref name=":0"></ref> והמשורר אברהם בן יצחק, שייחסו חשיבות רבה ללימוד השפה העברית והקנייתה<ref></ref>.

התחיה הייתה אגודת הסטודנטים הראשונה בעולם, שבה הייתה עברית שפת הדיבור, ההרצאות והלימודים<ref></ref>. "התחיה" הושפעה מהאישים ד"ר חיים טרטקובר, ד"ר אברהם ברוך (רוזנשטיין), המתימטיקן והמטאורולוג יוסף ריצס, הפרופ' נפתלי הרץ טור-סיני, ד"ר אברהם שרון (שבדרון), ד"ר אברהם יעקב ברור וד"ר אפרים קורנגרין.

בין חברי ועד האגודה היו ד"ר אברהם שנבוים, הסופר וההיסטוריון ד"ר אפרים זונשין, הסופר צבי דיזנדרוק ואיש הרוח יעקב לנקר<ref></ref><ref></ref>

בשנת 1911 נבחר חלפן לנשיא האגודה, והפעיל הציוני ד"ר בנציון מוסינזון, שביקר באותה העת בווינה והרצה על התרבות העברית בארץ ישראל, נבחר לחבר כבוד של האגודה<ref name=":0" />.

באותה שנה פנה ועד הציונים של פנים אוסטריה לאגודה וביקש ממנה לסייע באיתור מורים ללימוד "עברית בעברית" לאגודות האקדמיות "קדימה" ו"תיאודור הרצל"<ref></ref> בשל ביקוש רב ללימוד השפה במדינה.

== התחיה כחלק מאגודות סטודנטים ציוניות אחרות ==
התחיה הייתה חלק ממספר אגודות אקדמיות ציוניות שפעלו בעולם, בין היתר "יורדניה" בבזל<ref></ref> "אחדות", "אמונה", "ארלוסוביה", "לבנון", "מוריה" ו"גורדוניה" בקרקוב<ref></ref>, "חברוניה" בצ'רנוביץ, "קדימה" בווינה, "תיאודור הרצל" ו"בר כוכבא" בווינה ובפראג, "כחול לבן" בגרמניה, "מכביאה" בברלין ובהונגריה<ref name=":1"></ref>, "תל חי" בבוקרשט ו"השחר" בז'נבה. אגודות אלה אימצו את הציונות ואת עקרונות הלאומיות היהודית וביקשו להנחיל אותם לסטודנטים יהודים כדי להעמיק את הזיקה לארץ ולהרחיב את השימוש בשפה העברית<ref></ref>.

הקמת אגודות סטודנטים הייתה תופעה שכיחה בין הסטודנטים באוניברסיטאות אירופה. אגודות אלה נוצרו כדי לשמור על האינטרסים של הסטודנטים וכדי ליצור תאים חברתיים וקשרי ידידות גם לאחר תקופת הלימודים. כמו כן שימשו האגודות חממות לוויכוחים פוליטיים ולדיונים רעיוניים. אולם היהודים על פי רוב לא היו רצויים באגודות אלה ועל כן הקימו אגודות סטודנטים משלהם, כמו אגודת קדימה בווינה ובהמשך תנועת כחול-לבן בגרמניה. אגודות אלה אימצו בהתלהבות את הציונות ואת הרעיון הלאומי היהודי<ref name=":1" />.

== קישורים חיצוניים ==
* [https://dbs.anumuseum.org.il/skn/he/c6/e173360/מקום/בוצ_אץ_ קהילת יהודי בוצ'אץ]
* [http://www.buchach.org/book/buczacz-community.htm על קהילת בוצ'אץ]
* [https://books.google.co.il/books?id=8cU3Koq5WtYC&pg=PA176&lpg=PA176&dq=אגודות+סטודנטים+ציוניות&source=bl&ots=7utXnDZ2fb&sig=ACfU3U2CFLFwgozU9Sn1GuQ8V2GqeolLwA&hl=iw&sa=X&ved=2ahUKEwjTo8vgr5vxAhWR0eAKHTg6DwMQ6AEwCXoECAgQAw#v=onepage&q=אגודות%20סטודנטים%20ציוניות&f=false בין ציון לציונות]
* [http://www.jabotinsky.org/ארכיון/דפדוף-בקטלוג-התיקים/?section=ל&arc=85 קטלוג תיקים של אגודות סטודנטים] במכון ז'בוטינסקי

== הערות שוליים ==

קטגוריה:ארגוני סטודנטים
קטגוריה:ארגונים אקדמאיים
קטגוריה:יהדות וינה
קטגוריה:ציונות באוסטריה
תחנת סוקול

תחנת סוקול (ברוסית: Сокол) היא תחנת הרכבת התחתית של מוסקבה בקו זמוסקבורצקאיה.

הכניסות לתחנה ממוקמות ברבעים סוקול, ואיירופורט, של המחוז האדמיניסטרטיבי הצפוני של מוסקבה.

תחנת סוקול נפתחה ב-11 בספטמבר 1938, והיא ממוקמת מתחת לשדרת לנינגרדסקי פרוספקט.

התחנה קרויה על שמו של יישוב סוקול, שהוא יישוב מגורים קואופרטיבי ראשון במוסקבה, והוא נבנה בשנות ה-20 של המאה ה-20<ref>https://um.mos.ru/houses/stantsiya_metro_sokol</ref>.

== קישורים חיצוניים ==

== הערות שוליים ==

סוקול
פרדריק ארתור ברידגמן

פרדריק ארתור ברידגמן (באנגלית:Frederick Arthur Bridgman; 10 בנובמבר 1847 – 13 בינואר 1928) היה אמן אמריקאי, הידוע בציוריו של נושאים אוריינטליסטים.

== ביוגרפיה וקריירה ==
יליד טוסקגי, אלבמה, ברידגמן היה בנו של רופא. הוא החל כשרטט בעיר ניו יורק, בבנק אמריקאי, בשנים 1864–1865 ולמד אמנות באותן שנים באגודת האמנות בברוקלין ובאקדמיה הלאומית לעיצוב. הוא נסע לפריז בשנת 1866, ובשנת 1867 נכנס לסטודיו של הצייר ז'אן ליאון ג'רום (1824–1904), שם הושפע עמוקות מציורו המדויק של ג'רום, הגימורים החלקים והתעניינות בנושאים אורינטליים. בשנת 1874 הוא נבחר לאקדמיה הלאומית לעיצוב כחבר עמית, והיה חבר מלא בשנת 1881.<ref>Chisholm, Hugh, ed. (1911). "Bridgman, Frederick Arthur". Encyclopædia Britannica (11th ed.). Cambridge University Press.</ref>

ברידגמן ערך את המסע הראשון שלו לצפון אפריקה בין 1872 לבין 1874, וחילק את זמנו בין אלג'יריה ומצרים. שם ביצע כשלוש מאות רישומים, שהפכו לחומר המקור לכמה ציורי שמן מאוחרים יותר שמשכו תשומת לב מיידית. ברידגמן נודע בשם "ג'רום האמריקאי", אם כי מאוחר יותר יאמץ ברידגמן אסתטיקה נטורליסטית יותר, תוך שימת דגש על צבעים עזים ומשיכות מכחול עבות. הקומפוזיציה הגדולה והחשובה שלו, ״טקס הלוויה של מומיה על הנילוס״ (1876), הוצג בסלון פריז בשנת 1877 ובאקדמיה המלכותית לאמנויות בשנת 1881, ונקנה על ידי ג'יימס גורדון בנט, ג'וניור. הציור "העניק" לו את צלב לגיון הכבוד. מאוחר יותר נרכש הציור על ידי האספן האמריקני וונדל שרי שתרם אותו למוזיאון לאמנות בלואיוויל, קנטקי בשנת 1990.

ביקורים נוספים במזרח התיכון לאורך כל שנות ה-70 וה-80 של המאה ה-19 אפשרו לו לצבור אוסף של תלבושות וחפצי אמנות, המופיעים לעיתים קרובות בציוריו. ג'ון סינגר סרג'נט ציין כי הסטודיו של ברידמן מלא באטרקציות שחובה לראות, ביניהם דגם של מגדל אייפל. אף על פי שברידגמן שמר על קשר כל חייו עם צרפת, הפופולריות שלו באמריקה מעולם לא דעכה.

בשנת 1890 הציג האמן תערוכת יחיד עם למעלה מ -400 תמונות בגלריית השדרה החמישית בניו יורק. התערוכה עברה למכון לאמנות בשיקגו, והכילה 300 עבודות בלבד - עדות למספר המכירות הגבוה שעשתה ברידגמן.

== גלריה ==
<gallery mode="packed" heights="180">
File:After-the-Bath-Frederick-Arthur-Bridgeman.jpg

File:Arthur Bridgman Jeune femme de Tlemcen.jpg

File:Frederick Arthur Bridgman, 1891 - Lawn Tennis Club.jpg

File:NavigiumIsidis.jpg

File:Frederick Arthur Bridgman, The Diversion of an Assyrian King. Oil on canvas. Sotheby's.jpg

File:'Desert Travelers' by Fredrick Arthur Bridgman.jpg

File:Arab Street Scene by Fredrick Arthur Bridgman.jpg
</gallery>
== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1847
קטגוריה:אמריקאים שנפטרו ב-1928
פרדריק דילמן

פרדריק דילמן (באנגלית: Frederick Dielman; 25 בדצמבר 1847 – 25 באוגוסט 1935) היה צייר דיוקנאות אמריקאי ממוצא גרמני.<ref>Chisholm, Hugh, ed. (1911). "Dielmann, Frederick" . Encyclopædia Britannica (11th ed.). Cambridge University Press.</ref>

== ביוגרפיה ==
דילמן נולד בהנובר שבגרמניה ועבר לארצות הברית בילדותו. הוא סיים את לימודיו בקאלוורט קולג' בניו וינדזור, מרילנד, בשנת 1864, ובשנים 1866 עד 1872 שימש כטופוגרף ושרטט עבור חיל ההנדסה של צבא ארצות הברית במבצר מונרו ובבולטימור, ובסקר דרכי המים בווירג'יניה. לאחר מכן למד אצל וילהלם פון דיז באקדמיה המלכותית לאמנויות במינכן שם קיבל מדליה בשיעור ציור מהחיים.<ref></ref>

הוא פתח סטודיו בניו יורק, שם עבד בהתחלה כמאייר ספרים ומגזינים, והפך לצייר תמונות ז'אנריות. הוא היה אחד החברים המקוריים של אגודת האמנים האמריקאים, הוסמך לאקדמאי לאומי בשנת 1883, והיה גם חבר באגודה האמריקאית לצבעי מים, במועדון התחריטים בניו יורק. הוא היה נשיא הפדרציה לאמנויות בניו יורק.

בשנת 1899 נבחר דילמן לנשיא האקדמיה הלאומית לעיצוב. בשנת 1903 הוא הפך לפרופסור לרישום בסיטי קולג' של ניו יורק ובאותה תקופה התמנה למנהל בית הספר לאמנות בקופר יוניון.

הוא תרם תרומות עיקריות למהדורות מפוארות של יצירות מאת לונגפלו, הות'ורן, ג'ורג' אליוט וסופרים אחרים, ולפרסומים השונים של מועדון האריחים, שהוא היה חבר בהם.

מפורסמים עיטורי הקיר שלו ולוחות הפסיפס שייצר לספריית הקונגרס בוושינגטון.

== גלריה ==
<gallery mode="packed" heights="190">
File:A colonial wedding, the marriage of Dr. Francis Le Baron and Mary Wilder, Plymouth, 1695 LCCN2003665168.jpg
File:Frederick Dielman - Hetty Sorrel.jpg
File:Joseph Eggleston Johnston, head-and-shoulders portrait, facing left LCCN96510536.jpg
File:John Angelo at the water color exhibition (1883) (14783027513).jpg
File:A mosaic "LAW" by Frederick Dielman, 1847-1935.JPG

File:History-Dielman-Highsmith.jpeg
</gallery>

== קישורים חיצוניים ==

* 

== הערות שוליים ==

קטגוריה:ציירים אמריקאים
קטגוריה:מהגרים מגרמניה לארצות הברית
קטגוריה:אמריקאים שנולדו ב-1847
קטגוריה:אמריקאים שנפטרו ב-1935